CELEX: 62022CN0078
Language: et
Date: 2022-02-07 00:00:00
Title: Kohtuasi C-78/22: Eelotsusetaotlus, mille on esitanud Vrchní soud v Praze (Tšehhi Vabariik) 7. veebruaril 2022 – ALD Automotive s.r.o. versus DY, võlgniku GEDEM-STAV a.s.-i pankrotihaldur

30.5.2022   
            
            
               ET
            
            
               Euroopa Liidu Teataja
            
            
               C 213/23
            
         
      Eelotsusetaotlus, mille on esitanud Vrchní soud v Praze (Tšehhi Vabariik) 7. veebruaril 2022 – ALD Automotive s.r.o. versus DY, võlgniku GEDEM-STAV a.s.-i pankrotihaldur
      (Kohtuasi C-78/22)
      (2022/C 213/32)
      Kohtumenetluse keel: tšehhi
      
         Eelotsusetaotluse esitanud kohus
      
      Vrchní soud v Praze
      
         Põhikohtuasja pooled
      
      
         Apellant: ALD Automotive s.r.o.
      
         Vastustaja: DY, võlgniku GEDEM-STAV a.s.-i pankrotihaldur
      
         Eelotsuse küsimused
      
      
                  1.
               
               
                  Millised kriteeriumid peavad olema täidetud, et nõuda – korduvaid või kestvaid teenuseid käsitlevate lepingute korral – 40 euro suurust minimaalset kindlasummalist hüvitist, mida on nimetatud Euroopa Parlamendi ja nõukogu direktiivi 2011/7/EL (1), hilinenud maksmisega võitlemise kohta äritehingute puhul, artikli 6 lõikes 1?
               
            
                  2.
               
               
                  Kas liikmesriikide kohtud võivad eraõiguse üldpõhimõtete järgi keelduda rahuldamast selle direktiivi artikli 6 lõike 1 alusel esitatud nõuet?
               
            
                  3.
               
               
                  Kui vastus teisele küsimusele on jaatav, siis millistel tingimustel võivad liikmesriikide kohtud keelduda määramast direktiivi artikli 6 lõikes 1 nimetatud hüvitist?
               
            
         (1)  Euroopa Parlamendi ja nõukogu 16. veebruari 2011. aasta direktiiv 2011/7/EL, hilinenud maksmisega võitlemise kohta äritehingute puhul (ELT 2011, L 48, lk 1.)